ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2155/01

υποβολή: Mario Borghezio (TDI) προς το Συμβούλιο

(20 Ιουλίου 2001)

Θέμα: Γερμανική αποζημίωση για τους πρώην ιταλούς στρατιωτικούς κρατούμενους σε στρατόπεδα συγκέντρωσης

Η πολυετήςπόθεση των αποζημιώσεων στους πρώην κρατούμενους σε στρατόπεδα συγκέντρωσης και στους εργασθέντες καταναγκαστικά στη Γερμανία κατά τη διάρκεια του δευτέρου παγκοσμίου πολέμου λήγει θετικά.

Εντούτοις, λόγω εσφαλμένου νομικού χαρακτηρισμού των ιταλών στρατιωτικών κρατούμενων σε στρατόπεδα συγκέντρωσης, ο οποίος δεν έλαβεπόψη ότι στους αιχμαλώτους πουποχρεώθηκαν σε καταναγκαστική εργασία στα γερμανικά εργοστάσια δεν αναγνωρίσθηκε η μεταχείριση που προβλέπεται από τη Σύμβαση της Γενεύης, αυτοί κινδυνεύουν αδίκως ναποστούν διάκριση σε σχέση με τους πρώην κρατούμενους σε στρατόπεδα συγκέντρωσης και έτσι να αποκλεισθούν εντελώς από την προβλεπόμενη αποζημίωση.

Βάσει και του ψηφίσματος B2-1475/86(1) του Ευρωπαϊκού Κοινοβουλίου σχετικά με την καταβολή αποζημιώσεων στους πρώην καταναγκαστικά εργασθέντες στη γερμανική βιομηχανία, μπορεί το Συμβούλιο να γνωστοποιήσει σε ποια διαβήματα σκοπεύει να προβεί ενώπιον της γερμανικής κυβέρνησης προκειμένου να επιλυθεί αυτό το ευαίσθητο θέμα και να παρεμποδισθεί μια άδικη διάκριση εις βάρος των πρώην ιταλών στρατιωτικών κρατούμενων σε στρατόπεδα συγκέντρωσης·

(1) ΕΕ C 36 της 17.2.1986, σελ. 129.

Απάντηση

(27 Νοεμβρίου 2001)

Το Συμβούλιο δεν είναι αρμόδιο να απαντήσει στην ερώτηση που έθεσε ο αξιότιμος βουλευτής.
ΓΡΑΠΤΗ ΕΡΩΤΗΣΗ E-1933/01

υποβολή: Proinsias De Rossa (PSE) προς την Επιτροπή

(29 Ιουνίου 2001)

Θέμα: Διακρίσεις λόγω ηλικίας στους ευρωπαϊκούς εθνικούς αερομεταφορείς

Λαμβάνονταςπόψη τον Χάρτη των Θεμελιωδών Δικαιωμάτων της ΕΕ, και ειδικότερα το άρθρο 21, το οποίο απαγορεύει ρητά τις διακρίσεις λόγω ηλικίας, μπορεί να αναφέρει η Επιτροπή εάν η πολιτική που ακολουθούν εθνικοί αερομεταφορείς με τον καθορισμό ανωτάτων ορίων ηλικίας για τους σπουδαστικούς ναύλους εναρμονίζεται με την πολιτική της ΕΕ για την εξάλειψη των διακρίσεων και, εάν τούτο συμβαίνει, τί μέτρα προτίθεται να λάβει σχετικά με το θέμα αυτό, ιδίως εφόσον η ΕΕ επιδιώκει την ενθάρρυνση της δια βίου μάθησης και την αύξηση του αριθμού των σπουδαστών προχωρημένης ηλικίας·

Απάντηση της κ. Διαμαντοπούλου εξ ονόματος της Επιτροπής

(18 Σεπτεμβρίου 2001)

Ο Χάρτης των θεμελιωδών δικαιωμάτων της Ευρωπαϊκής Ένωσης απευθύνεται στα όργανα και στους οργανισμούς της Ένωσης με σεβασμό της αρχής της επικουρικότητας, και στα κράτη μέλη μόνον όταν εφαρμόζουν το κοινοτικό δίκαιο (άρθρο 51). Το άρθρο 21 σχετικά με τις διακρίσεις εφαρμόζεται, επίσης, μέσα στα ίδια πλαίσια.

Σήμερα, οι μόνες διατάξεις του κοινοτικού δικαίου που αφορούν ειδικά τις διακρίσεις λόγω ηλικίας περιλαμβάνονται στην οδηγία 2000/78/ΕΚ του Συμβουλίου της 27ης Νοεμβρίου 2000 για τη διαμόρφωση γενικού πλαισίου για την ίση μεταχείριση στην απασχόληση και την εργασία(1). Το παράδειγμα που αναφέρει ο αξιότιμος βουλευτής δεν εμπίπτει, επομένως, στο πεδίο αυτής της οδηγίας.

Ωστόσο, στο μέτρο που ο καθορισμός των αεροπορικών ναύλων εμπίπτει στο πεδίο εφαρμογής του κοινοτικού δικαίου σύμφωνα με τον κανονισμό 2409/92 του Συμβουλίου της 23ης Ιουλίου 1992(2) για τους ναύλους και τα κόμιστρα των αεροπορικών γραμμών, εφαρμόζεται η γενική αρχή των μη διακρίσεων που ορίζει ο Χάρτης των θεμελιωδών δικαιωμάτων. Επομένως, η διαφορετική μεταχείριση λόγω ηλικίας πρέπει να εξετάζεται κατά περίπτωση και να αιτιολογείται αμερόληπτα και εύλογα βάσει ενός νόμιμου σκοπού και τα μέσα για την επίτευξη του εν λόγω σκοπού πρέπει να είναι κατάλληλα και αναγκαία. Σε αυτό το πλαίσιο, η Επιτροπή κρίνει ότι ο καθορισμός ανώτατων ορίων ηλικίας για τους φοιτητικούς αεροπορικούς ναύλους ενδέχεται, σε ορισμένες περιστάσεις, να πληροί την απαίτηση αυτή.

(1) ΕΕ L 303 της 2.12.2000, σελ. 16-22.

(2) ΕΕ L 240 της 24.8.1992, σελ. 15-17.
ΓΡΑΠΤΗ ΕΡΩΤΗΣΗ E-0385/01 υποβολή: Christopher Huhne (ELDR) προς την Επιτροπή. Κοινοτικά κονδύλια.



Επίσημη Εφημερίδα αριθ. 081 E της 04/04/2002 σ. 0004 - 0004



ΓΡΑΠΤΗ ΕΡΩΤΗΣΗ E-0385/01 υποβολή: Christopher Huhne (ELDR) προς την Επιτροπή (15 Φεβρουαρίου 2001) Θέμα: Κοινοτικά κονδύλια Σε τι ποσό ανέρχονται συνολικά οι χορηγήσεις και χρηματοδοτήσεις που δαπάνησε ή διέθεσε η ΕΕ στη νοτιοανατολική περιοχή του Ηνωμένου Βασιλείου για καθένα από τα πέντε τελευταία έτη για τα οποίαπάρχουν διαθέσιμα σχετικά στοιχεία· Συμπληρωματική απάντησητου κ. Prodi εξ ονόματος της Επιτροπής (28 Νοεμβρίου 2001) Σε συμπλήρωμα της απάντησής της, της 23.3.2001(1), η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού τις πληροφορίες που της ζητήθηκαν. (1) ΕΕ C 174 E της 19.6.2001, σελ. 262.
ΓΡΑΠΤΗ ΕΡΩΤΗΣΗ E-2676/01

υποβολή: Raffaele Costa (PPE-DE) προς την Επιτροπή

(2 Οκτωβρίου 2001)

Θέμα: Ευρεσιτεχνίες για γενετικά τεστ

Το Ευρωπαϊκό Γραφείο Ευρεσιτεχνιών παραχώρησε πρόσφατα στην αμερικανική εταιρεία Myriad Genetics το μονοπώλιο των ευρεσιτεχνιών σε γενετικά τεστ που αφορούν την προδιάθεση για καρκίνο του μαστού και των ωοθηκών. Το Ινστιτούτο Κιουρί, γνωστό γαλλικό ερευνητικό κέντρο,ποστηριζόμενο από τη γαλλική κυβέρνηση, προετοίμασε προσφυγή θεωρώντας ότι το ισχύον σύστημα ευρεσιτενιών δύσκολα προσαρμόζεται σε ένα θέμα δημόσιαςγείας. Μπορεί να αναφέρει η Επιτροπή ποια στάση προτίθεται να κρατήσει επί του σημαντικού αυτού θέματος και ποιες πρωτοβουλίες προτίθεται να αναλάβει·

Απάντηση του κ. Bolkestein εξ ονόματος της Επιτροπής

(14 Νοεμβρίου 2001)

Η Επιτροπή θεωρεί ότι δενφίστανται επιτακτικοί λόγοι ώστε να προβάλει αντιρρήσεις δεδομένου ότι το επίμαχο δίπλωμα ευρεσιτεχνίας δεν φαίνεται να παραβιάζει ουσιώδεις κανόνες δεοντολογίας αλλά αφορά κυρίως το πεδίο εφαρμογής μιας εφεύρεσης που σχετίζεται με την ακολουθία του DNA.

Ας σημειωθεί ότι το εν λόγω δίπλωμα ευρεσιτεχνίας παρουσιάζει ενδιαφέρον από επιστημονικής πλευράς, δεδομένου ότι επιτρέπει τη βελτίωση της έγκαιρης διάγνωσης του καρκίνου του μαστού στις γυναίκες. Εντούτοις, μετά τις προσφυγές τρίτων κατά του ανωτέρω διπλώματος ευρεσιτεχνίας, τα τμήματα ανακοπών είναι τα μόνα αρμόδια για να αποφανθούν σχετικά με τη δυνατότητα κατοχύρωσης του χορηγηθέντος διπλώματος ευρεσιτεχνίας καθώς και σχετικά με το πεδίο εφαρμογής του.

Η Επιτροπή θα εξετάσει ενδελεχώς το θέμα του πεδίου προστασίας εφευρέσεων που αφορούν τη γονιδιακή ακολουθία και θαποβάλει τις παρατηρήσεις της στο Συμβούλιο και στο Κοινοβούλιο στο πλαίσιο των εκθέσεων που προβλέπονται βάσει της οδηγίας 98/44/ΕΚ του Κοινοβουλίου και του Συμβουλίου της 6ης Ιουλίου 1998 για την έννομη προστασία των βιοτεχνολογικών εφευρέσεων(1).

(1) ΕΕ L 213 της 30.7.1998.
ΓΡΑΠΤΗ ΕΡΩΤΗΣΗ P-1963/01

υποβολή: Luisa Morgantini (GUE/NGL) προς το Συμβούλιο

(12 Ιουλίου 2001)

Θέμα: Σύλληψη στο Ισραήλ και επαναπροώθηση στα σύνορα του κ. Galucci, συνεργάτη της Ευρωπαϊκής Ένωσης

Στις 8 Ιουνίου 2001, ο κ. Marco Galucci, ο οποίος εργάζεται σε πρόγραμμα ανθρωπιστικής βοήθειας στα πλαίσια σχεδίου που χρηματοδοτεί η Επιτροπή, συνελήφθη στο αεροδρόμιο Ben Gourion και, ενώ απέδειξε σαφώς τον σκοπό του ταξιδίου του, οι αρχές του Ισραήλ τονπέβαλαν σε πολύωρη ανάκριση χωρίς να έχει το δικαίωμα να επικοινωνήσει τηλεφωνικώς με το προξενείο της χώρας του, τού ερεύνησαν τα δεδομένα που είχε στονπολογιστή του, του κατάσχεσαν τις δισκέτες του και τον επαναπροώθησαν στα σύνορα για την επιστροφή του στην Ιταλία.

Θα αντιδράσει το Συμβούλιο στην πράξη αυτή των ισραηλινών αρχών η οποία δημιουργεί σοβαρά εμπόδια στην ομαλή ανάπτυξη των προγραμμάτων ανθρωπιστικής βοήθειας που χρηματοδοτεί η Ευρωπαϊκή Ένωση προς όφελος του λαού της Παλαιστίνης ο οποίος έχει πληγεί σκληρά από τον πόλεμο·

Ποια συγκεκριμένα μέτρα προτίθεται να λάβει το Συμβούλιο·

Απάντηση

(29 Νοεμβρίου 2001)

Η Επιτροπή,πεύθυνη για την εκτέλεση των προγραμμάτων ανθρωπιστικής βοήθειας, δεν έθεσε το θέμα του κ. Marco Galucci στο Συμβούλιο.

Η Επιτροπή πρέπει κατ' αρχάς να κρίνει εάν η σύλληψη και η απέλαση του κ. Galucci αποτελεί παραβίαση των συμφωνιών που έχει συνάψει με το Ισραήλ και εάν οι πράξεις των ισραηλινών αρχών παρεμποδίζουν την εκτέλεση του προγράμματος ανθρωπιστικής βοήθειας, και, στην περίπτωση αυτή, να προβεί στις απαιτούμενες ενέργειες.
ΓΡΑΠΤΗ ΕΡΩΤΗΣΗ E-1307/01

υποβολή: Alexander de Roo (Verts/ALE), Nuala Ahern (Verts/ALE),Willy De Clercq (ELDR), Robert Goebbels (PSE), Den Dover (PPE-DE),Roger Helmer (PPE-DE) και Theresa Villiers (PPE-DE) προς το Συμβούλιο

(4 Μαΐου 2001)

Θέμα: Ειδικές επιβαρύνσεις τομέα σε επιχειρήσεις αυτόματων μηχανών πώλησης λόγω εισαγωγής του ευρώ.

Σύμφωνα με αριθμό μελετών που πραγματοποίησαν το ολλανδικό ινστιτούτο έρευνας ΝΕΙ και η Ευρωπαϊκή Ένωση Αυτόματων Μηχανών Πώλησης (EVA), η εισαγωγή του ευρώ πρόκειται να δημιουργήσει μία δυσανάλογη επιβάρυνση εις βάρος ειδικά των επιχειρήσεων αυτόματων μηχανών πώλησης, οι οποίες είναι στην πλειοψηφία τους μικρομεσαίες Επιχειρήσεις (ΜΜΕ). Ενώ οι επιχειρήσεις του λιανικού εμπορίου ισχυρίζονται ότι θαποστούν απώλειες που αναλογούν σε ποσοστό 1-2 % των ετήσιων εσόδων τους, η βιομηχανία αυτόματων μηχανών πώλησης θαποστεί σύμφωνα με την EVA απώλειες που ανέρχονται τουλάχιστον στο 10 % των ετήσιων εσόδων τους. Επιπλέον, οιλικοτεχνικές πλευρές της μετάβασης στο ευρώ για τις 2,2 εκ. μηχανές τροφίμων και ποτών θα προκαλέσουν επίσης αναπόφευκτες απώλειες εισοδήματος κατά τη διάρκεια της Περιόδου Ταυτόχρονης Κυκλοφορίας εθνικών νομισμάτων και ευρώ, μια που δεν μπορεί να γίνει μέσα σε ένα εικοσιτετράωρο η μετατροπή όλων των μηχανών. Σύμφωνα με ένα προκαταρκτικό νομικόπόμνημα που συνέταξε η Van Wijmen Nouwen,πάρχει η νομική βάση για να απαιτηθεί αποζημίωση για ειδικές επιβαρύνσεις τομέα σε τουλάχιστον επτά χώρες της ευρωζώνης: Γερμανία, Γαλλία, Κάτω Χώρες, Βέλγιο, Ιταλία, Ισπανία και Ιρλανδία.

Πιστεύει το Συμβούλιο ότι τα στοιχεία που δίνει η EVA όσον αφορά τις ειδικές επιβαρύνσεις τομέα για τις επιχειρήσεις αυτόματων μηχανών πώλησης ισχύουν·

Συμφωνεί ότι σε τουλάχιστον επτά χώρεςπάρχει η νομική βάση για να απαιτηθεί αποζημίωση για ειδικές επιβαρύνσεις τομέα·

Ποια μέτρα θεωρεί ότι είναι κατάλληλα για ναποστηριχθεί και/ή να αποζημιωθεί ο κλάδος των αυτόματων μηχανών πώλησης, και ειδικότερα οι ΜΜΕ·

Έχουν σχεδιαστεί οποιαδήποτε μέτρα έως σήμερα·

Απάντηση

(20 Νοεμβρίου 2001)

Όσον αφορά την πρώτη και την τρίτη ερώτηση, το Συμβούλιο δεν έχει λάβει ακόμα πρόταση από την Επιτροπή.

Όσον αφορά τη δεύτερη ερώτηση, εφιστάται η προσοχή του αξιότιμου κύριου Βουλευτή στο γεγονός του ότι το Συμβούλιο δεν μπορεί να σχολιάσει ή να αξιολογήσει, γενικά ή σε συγκεκριμένα σημεία, το νομικό σύστημα των κρατών μελών.
ΓΡΑΠΤΗ ΕΡΩΤΗΣΗ E-2626/01

υποβολή: Christopher Huhne (ELDR) προς την Επιτροπή

(27 Σεπτεμβρίου 2001)

Θέμα: Σύνοδος της 16ης και 17ης Ιουλίου 2001 του Συμβουλίου

Προτίθεται η Επιτροπή να αναφέρει εάν διεξήχθησαν ψηφοφορίες στο Συμβούλιο Γενικών Υποθέσεων στις 16/17 Ιουλίου 2001 και, σε καταφατική περίπτωση, πόσες και επί ποίων θεμάτων·

Προτίθεται επίσης να παράσχει αναλυτική κατάσταση των ψήφων όλων των ψηφισάντων επί εκάστου θέματος κατά τη διάρκεια της συνεδρίασης·

Κοινή απάντησητου κ. Prodi εξ ονόματος της Επιτροπήςστις γραπτές ερωτήσεις E-2620/01, E-2622/01, E-2624/01, E-2626/01 και E-2628/01

(15 Οκτωβρίου 2001)

Η Επιτροπή γνωστοποιεί στο αξιότιμο μέλος ότι εναπόκειται στο Συμβούλιο, σύμφωνα με το άρθρο 9 του εσωτερικού κανονισμού του, να δημοσιοποιεί τα αποτελέσματα των ψηφοφοριών και τις αιτιολογήσεις της ψήφου των μελών του.
ΓΡΑΠΤΗ ΕΡΩΤΗΣΗ E-1311/01

υποβολή: Bart Staes (Verts/ALE) προς το Συμβούλιο

(4 Μαΐου 2001)

Θέμα: Ελευθερία πληροφόρησης στην Ιταλία και άρθρο 11 του Χάρτη Θεμελιωδών Δικαιωμάτων της ΕΕ

Το άρθρο 11 του Χάρτη Θεμελιωδών Δικαιωμάτων της Ευρωπαϊκής Ένωσης αναφέρει: 1. Κάθε πρόσωπο έχει δικαίωμα στην ελευθερία έκφρασης. Το δικαίωμα αυτό περιλαμβάνει την ελευθερία γνώμης και την ελευθερία λήψης ή μετάδοσης πληροφοριών ή ιδεών, χωρίς την ανάμειξη δημοσίων αρχών και αδιακρίτως συνόρων. 2. Η ελευθερία των μέσων μαζικής ενημέρωσης και η πολυφωνία τους είναι σεβαστές.

Μπορεί το Συμβούλιο να γνωστοποιήσει εάν η Ιταλία, με τον εθνικό νόμο αριθ. 62 της 7ης Μαρτίου 2001 Νέοι κανόνες περί εκδοτικών δραστηριοτήτων και των προϊόντων τους και τροποποιήσεις του νόμου αριθ. 416 της 5ης Αυγούστου 1981, που δημοσιεύθηκε στην Επίσημη Εφημερίδα της 21ης Μαρτίου 2001, παραβιάζει ανοικτά το Χάρτη Θεμελιωδών Δικαιωμάτων της Ευρωπαϊκής Ένωσης·

Απάντηση

(21 Νοεμβρίου 2001)

Το Συμβούλιο πληροφορεί τον αξιότιμο βουλευτή ότι εκτός από τις περιπτώσεις που προβλέπονται στο άρθρο 7 της ΣΕΕ, δεν είναι αρμόδιο να αποφανθεί σχετικά με τον σεβασμό των θεμελιωδών δικαιωμάτων στα κράτη μέλη.

Το Συμβούλιο εφιστά επίσης την προσοχή του κ. βουλευτή στο γεγονός ότι, σύμφωνα με το άρθρο 51 του Χάρτη των Θεμελιωδών Δικαιωμάτων της Ευρωπαϊκής Ένωσης, οι διατάξεις του απευθύνονται στα όργανα και τους οργανισμούς της Ένωσης, τηρουμένης της αρχής της επικουρικότητας, καθώς και στα κράτη μέλη, μόνον όταν εφαρμόζουν το δίκαιο της Ένωσης.
ΓΡΑΠΤΗ ΕΡΩΤΗΣΗ E-1969/01

υποβολή: Alexandros Alavanos (GUE/NGL) προς την Επιτροπή

(5 Ιουλίου 2001)

Θέμα: Ο σιδηρόδρομος στην Ελλάδα

Ο σιδηρόδρομος αποτελεί μια ιδιαίτερα αποτελεσματική και βιώσιμη απάντηση στα οξύτατα προβλήματα κυκλοφοριακής συμφόρησης, ρύπανσης και ατυχημάτων. Γι' αυτό η επέκταση και ο εκσυγχρονισμός των σιδηροδρομικών δικτύων στα κράτη μέλη ενισχύεται και από τα κοινοτικά προγράμματα.

1. Θεωρεί η Επιτροπή ότι το πρόγραμμα Σιδηρόδρομοι του Β' Κοινοτικού Πλαίσιου Στήριξης εκτελέσθηκε με ικανοποιητικό τρόπο· (αρχικός και αναθεωρημένος προϋπολογισμός, πορεία φυσικού αντικειμένου)·

2. Ποια έργα έχουν ενταχθεί στο Γ' Κοινοτικό Πλαίσιο Στήριξης·

Απάντηση του κ. Barnier εξ ονόματος της Επιτροπής

(13 Σεπτεμβρίου 2001)

Όσον αφορά το ποσοστόλοποίησης σιδηροδρομικών έργων που έχουν προγραμματισθεί στο πλαίσιο του Κοινοτικού Πλαισίου Στήριξης (ΚΠΣ) της περιόδου προγραμματισμού 1994-1999 για την Ελλάδα, η Επιτροπή παρακαλεί το Αξιότιμο Μέλος του Κοινοβουλίου να ευαρεστηθεί να αναφερθεί στη συμπληρωματική απάντηση που δόθηκε στην γραπτή ερώτηση αριθ. E-3657/00 του κ. Χατζηδάκι(1).

Ο κύριος στόχος των έργων στον τομέα των σιδηροδρομικών μεταφορών που θα συγχρηματοδοτηθούν στην Ελλάδα με βάση το ΚΠΣ και το Ταμείο Συνοχής για την περίοδο προγραμματισμού για την περίοδο 2000-2006 αφορά την ολοκλήρωση της κατασκευής εξηλεκτρισμένης διπλής γραμμής μεταξύ Αθηνών και Θεσσαλονίκης και σύνδεσής της με τους λιμένες του Πειραιά και της Θεσσαλονίκης. Η κατασκευή διπλής γραμμής μεταξύ Αθηνών, Κορίνθου και Πάτρας, η σιδηροδρομική σύνδεση του κέντρου της Αθήνας με το νέο αεροδρόμιο των Σπάτων καθώς και η αναδιάρθρωση και η θέση σε εφαρμογή του επιχειρηματικού σχεδίου του Οργανισμού Σιδηροδρόμων Ελλάδος (ΟΣΕ) αποτελούν επίσης μέρος των έργων που εντάσσονται στην προαναφερόμενη περίοδο προγραμματισμού.

(1) ΕΕ C 136 E της 8.5.2001.
ΓΡΑΠΤΗ ΕΡΩΤΗΣΗ E-1468/01

υποβολή: Guido Podest (PPE-DE) προς το Συμβούλιο

(21 Μαΐου 2001)

Θέμα: Η κατάσταση των γυναικών και της κοινωνίας στο Αφγανιστάν

Οι Ταλιμπάν επέβαλαν στο Αφγανιστάν ένα εξτρεμιστικό φονταμεταλιστικό καθεστώς βασιζόμενο στο θρησκευτικό ολοκληρωτισμό και τις διακρίσεις λόγω φύλου.

Ο εμφύλιος πόλεμος που από χρόνια αιματοκυλά τη χώρα, είχε ως αποτέλεσμα άνω των 5 εκατομμυρίων προσφύγων, άνω του ενός εκατομμυρίου αναπήρων και μία εκτεταμένη κατάσταση φτώχιας.

Οι γυναίκες αποτελούν την πλειοψηφία σε μία χώρα που απαριθμεί άνω των 700 000 χηρών και οι οικογένειες των οποίων οι γυναίκες αυτές είναι αρχηγοί διαβιούνπό συνθήκες πλήρους αθλιότητας που επιβαρύνεται από τα διατάγματα των Ταλιμπάν που τους απαγορεύουν να εργασθούν εκτός οικίας.

Η απαγόρευση στις γυναίκες να λαμβάνουν κάποια παιδεία, έστω και στοιχειώδη, επιβαρύνει την ήδη σοβαρή κατάσταση αναλφαβητισμού καιποταγής.

Έστω και αν η κατάσταση των γυναικών είναι οπωσδήποτε η πλέον επιβαρυμένη από περιορισμούς που ισοδυναμούν σε μία διαρκή παραβίαση των ανθρωπίνων δικαιωμάτων, η γενική κατάσταση της κοινωνίας των πολιτών είναι πάντως πού σοβαρή.

Με ποιο τρόπο προτίθεται να ενεργήσει το Συμβούλιο προκειμένου να παράσχει την αναγκαίαποστήριξη στον καταπιεσμένο από το σημερινό καθεστώς πληθυσμό·

Σε ποιες ενέργειες προτίθεται να προβεί το Συμβούλιο σε διεθνές επίπεδο προκειμένου να διασφαλισθεί ο σεβασμός των ανθρωπίνων δικαιωμάτων και των δικαιωμάτων του πολίτη·

Ποιες ενέργειες ενέκρινε το Συμβούλιο σε επίπεδο διεθνών σχέσεων για να αποφευχθεί ο εφοδιασμός με όπλα και η εκπαίδευση των φονταμενταλιστών·

Απάντηση

(20 Νοεμβρίου 2001)

Απαντώντας σε διάφορες προφορικές και γραπτές ερωτήσεις κατά τη διάρκεια των περασμένων εβδομάδων και μηνών, το Συμβούλιο έχει ενημερώσει επανειλημμένα και εκτεταμένα το Ευρωπαϊκό Κοινοβούλιο για τη θέση του όσον αφορά διάφορες πτυχές του αφγανικού προβλήματος και ιδίως τις δράσεις που έχει λάβει σχετικά με την ανθρωπιστική κρίση και όσον αφορά την ανακούφιση των δυστυχιών των αφγανών γυναικών. Απουσία, λοιπόν, συγκεκριμένων νέων εξελίξεων, το Συμβούλιο παραπέμπει τον αξιότιμο κ. βουλευτή στις απαντήσεις των ερωτήσεων Ο-0032/01, Ο-0052/01, Η-0170/2001, Η-0481/2001 και Ε-0088/2001.
ΓΡΑΠΤΗ ΕΡΩΤΗΣΗ E-2163/01

υποβολή: Jorge Hernndez Mollar (PPE-DE) προς την Επιτροπή

(19 Ιουλίου 2001)

Θέμα: Πεζόδρομοι και μαζικά μέσα μεταφοράς για την καταπολέμηση του θορύβου στις πόλεις

Κατά την πρόσφατη συνεδρίαση του φορέα στον οποίο ανατέθηκε η επεξεργασία του βασικού εγγράφου του Προγράμματος Urbal για το αστικό περιβάλλον στην ΕΕ, που πραγματοποιήθηκε στη Μάλαγα,πογραμμίσθηκε η αναγκαιότητα της καταπολέμησης του θορύβου στις πόλεις, ως του σημαντικότερου εχθρού για την ποιότητα του περιβάλλοντος την οποία δικαιούται ο ευρωπαίος πολίτης.

Μεταξύ των βασικών στοιχείων τα οποία οι εμπειρογνώμονες συνέστησαν για την καταπολέμηση του θορύβου στις πόλεις προβάλλεται όλως ιδιαιτέρως η ανάγκη να βελτιωθούν τα μαζικά μέσα μεταφοράς και να αυξηθεί η επιφάνεια των πεζοδρόμων στο κέντρο των πόλεων.

Με την στήριξη των δύο αυτών προτάσεων, που είναι κεφαλαιώδους σημασίας για την εξασφάλιση της ποιότητος του περιβάλλοντος των κατοίκων των αστικών κέντρων στην ΕΕ, δεν εκτιμά η Επιτροπή ότι θα έπρεπε να προωθήσει μία σχετική ενημερωτική εκστρατεία, ώστε οι δήμοι της ΕΕ να ευνοήσουν την εφαρμογή των δύο αυτών μέτρων τα οποία, κατά την άποψη των εμπειρογνωμόνων, θα βελτιώσουν αισθητά την κατάσταση επί του θέματος αυτού·

Απάντηση της κας Wallstrm εξ ονόματος της Επιτροπής

(12 Οκτωβρίου 2001)

Προς το παρόν, η Επιτροπή δεν προτίθεται να προχωρήσει περισσότερο στο ζήτημα της ευαισθητοποίησης έναντι του θορύβου στην Ισπανία, απ'ό,τι προβλέπεται γενικά στην προτεινόμενη Οδηγία για την αξιολόγηση και τη διαχείριση του θορύβου, η οποία βρίσκεται στο στάδιο της δεύτερης ανάγνωσης. Η κύρια έμφαση δίνεται στην στρατηγική χαρτογράφηση του θορύβου και στα επακόλουθα σχέδια δράσης εκ μέρους των αρμοδίων αρχών, και όχι στην θέσπιση ορίων.

Οι σχετικές δραστηριότητες της Επιτροπής βρίσκονται στο ακόλουθο URL: www.europa.eu.int/comm/environment/noise/home.htm.
ΓΡΑΠΤΗ ΕΡΩΤΗΣΗ P-2437/01

υποβολή: Mario Borghezio (TDI) προς το Συμβούλιο

(4 Σεπτεμβρίου 2001)

Θέμα: Κίνδυνος αποκλεισμού των πρώην εγκλείστων ιταλών στρατιωτικών από τις γερμανικές αποζημιώσεις

Οι πρώην έγκλειστοι ιταλοί στρατιωτικοί και οι εργασθέντες σε καταναγκαστικά έργα στη Γερμανία κατά τη διάρκεια του Δευτέρου Παγκοσμίου Πολέμου, διατρέχουν σοβαρό κίνδυνο να αποκλεισθούν παρανόμως από τις γερμανικές αποζημιώσεις. Πράγματι, ένας λανθασμένος νομικός ορισμός των ατόμων αυτών που

δεν λαμβάνειπόψη το γεγονός ότι στους εν λόγω κρατουμένους πουποχρεώθηκαν σε καταναγκαστική εργασία στις γερμανικές επιχειρήσεις δεν αναγνωρίζεται η μεταχείριση που προβλέπει η Σύμβαση της Γενεύης, φαίνεται ότι οδήγησε τη Γερμανία να αποκλείσει από τις αποζημιώσεις τους ιταλούς στρατιωτικούς. Η διάκριση αυτή είναι ιδιαίτερα σοβαρή, μεταξύ άλλων και γιατί τα δικαιώματα των πρώην εγκλείστων ιταλών στρατιωτικών περιελήφθησαν οπωσδήποτε και πάλι στην προστασία που προβλέπει το ψήφισμα B2-1475/85 του Ευρωπαϊκού Κοινοβουλίου σχετικά με την αποζημίωση στους πρώηνποστάντες καταναγκαστικά έργα στη γερμανική βιομηχανία.

Σε ποιές επείγουσες παρεμβάσεις προτίθεται να προβεί το Συμβούλιο σε σχέση με τα ανωτέρω·

Απάντηση

(6 Δεκεμβρίου 2001)

Το αξιότιμο μέλος του Κοινοβουλίου παρακαλείται να ανατρέξει στην απάντηση που δόθηκε στην Ερώτηση Ε-2155/01 σχετικά με τις γερμανικές αποζημιώσεις για τους Ιταλούς πρώην στρατιωτικούς κρατούμενους σε στρατόπεδα συγκέντρωσης.
ΓΡΑΠΤΗ ΕΡΩΤΗΣΗ E-2378/01

υποβολή: Elspeth Attwooll (ELDR) προς την Επιτροπή

(8 Αυγούστου 2001)

Θέμα: Καθαρισμός των ιχθυϊκών προϊόντων

Σε συνέχεια της ομιλίας του Επιτρόπου Byrne ενώπιον της Επιτροπής Αλιείας του Ευρωπαϊκού Κοινοβουλίου στις 10 Ιουλίου, θα μπορούσε η Επιτροπή να αναφέρει επακριβώς ποιες δυνατότητεςφίστανται για τον καθαρισμό των ιχθυάλευρων και του ιχθυελαίου με σκοπό να μειωθούν τα επίπεδα της διοξίνης· Επιπλέον, μπορεί η Επιτροπή να αναφερθεί, έστω ενδεικτικά, στο πιθανό κόστος που συνεπάγεται η χρησιμοποίηση τέτοιων μεθόδων·

Απάντηση του κ. Byrne εξ ονόματος της Επιτροπής

(22 Οκτωβρίου 2001)

Η διύλιση καιδρογόνωση του ιχθυελαίου έχουν ως αποτέλεσμα σημαντική μείωση των περιεχόμενων διοξινών και πολυχλωριωμένων διφαινυλίων (PCB). Ωστόσο, οι μέθοδοι αυτές απομακρύνουν επίσης τα πολύτιμα 3-ωμέγα-πολυακόρεστα λιπαρά οξέα που οι διαιτολόγοι θεωρούν απαραίτητα στην τροφή. Επομένως, τα διυλισμένα ιχθυέλαια μπορούν να χρησιμοποιηθούν για την παρασκευή μαργαρίνης και μαγειρικού λίπους αλλά είναι ακατάλληλα για ζωτροφές.

Άλλη πολλάποσχόμενη τεχνική είναι ο καθαρισμός των ιχθυελαίων με ενεργό άνθρακα. Ήδη εγκαταστάθηκαν οι πρώτες μονάδες μεγάλης κλίμακας καθαρισμού ελαίων βάσει αυτής της τεχνικής. Αντίθετα από τηνδρογόνωση, με αυτήν την τεχνική δεν αφαιρούνται τα 3-ωμέγα πολυακόρεστα λιπαρά οξέα και το καθαρισμένο ιχθυέλαιο συνεχίζει να είναι κατάλληλο για την παραγωγή ζωοτροφών. Το κόστος αυτής της τεχνικής εκτιμάται επί του παρόντος σε 35-40 ευρώ ανά τόννο ιχθυελαίου, ενώ η τρέχουσα τιμή του ιχθυελαίου στη διεθνή αγορά είναι περίπου 250 ευρώ ανά τόννο.

Προς το παρόν, δενπάρχουν κατάλληλες βιομηχανικές τεχνικές για την αφαίρεση των διοξινών από τα ιχθυάλευρα. Για την αφαίρεση της διοξίνης από ιχθυάλευρο, το 6-12 % ελαίου που περιέχεται στο ιχθυάλευρο πρέπει να απομακρυνθεί με εκχύλιση βενζίνης. Η μέθοδος αυτήποβαθμίζει αισθητά την ποιότητα του ιχθυαλεύρου. Η Επιτροπή γνωρίζει ότι η βιομηχανία διεξάγει δοκιμές με σκοπό την ανάπτυξη κατάλληλης μεθόδου για τη μείωση της διοξίνης στα ιχθυάλευρα.
ΓΡΑΠΤΗ ΕΡΩΤΗΣΗ E-1624/01

υποβολή: Michl Ebner (PPE-DE) προς την Επιτροπή

(12 Ιουνίου 2001)

Θέμα: Πρόταση για προώθηση της χρησιμοποίησης βιοκαυσίμων

Η Επιτροπή έχει εκδηλώσει επανειλημμένα την πρόθεσή της για εντατικότερη χρησιμοποίηση ανανεώσιμων πρώτωνλών. Οι ελαιόσποροι αποτελούν πραγματικά σημαντική πηγή για την παραγωγή βιοκαυσίμων, η δε αύξηση της παραγωγής τους θα παρείχε μια σειρά από πλεονεκτήματα όπως για παράδειγμα η καθαρή ενέργεια, η διαθεσιμότητα πλούσιων σε πρωτεΐνες αλεσμένων δημητριακών ως δευτερογενούς προϊόντος της παραγωγής βιοντήζελ από ελαιόσπορους, ενώ θα επηρέαζε θετικά τις διεθνείς τιμές των ελαιόσπορων, που θα μπορούσαν να χρησιμοποιηθούν σε διεθνές επίπεδο ως μέσο εξισορρόπησης της αγοράς.

Θα μπορούσε η Επιτροπή να αναφέρει, για ποιο λόγο δεν έχειποβάλει μέχρι στιγμής καμιά συγκεκριμένη πρόταση για την προώθηση της χρησιμοποίησης βιοκαυσίμων·

Απάντηση της κας de Palacio εξ ονόματος της Επιτροπής

(19 Οκτωβρίου 2001)

Η Επιτροπή εμμένει στην προαγωγή της χρήσης βιοκαυσίμων στις μεταφορές.

Καταρτίζεται ανακοίνωση για μέσο- και μακρο- πρόθεσμη στρατηγική όσον αφορά τα εναλλακτικά καύσιμα, συνοδευόμενη από δύο προτάσεις οδηγιών: μία για ένα ελάχιστο ποσοστό βιοκαυσίμων στον συνολικό όγκο των καυσίμων που πωλούνται στην ευρωπαϊκή αγορά, και η άλλη για τη δυνατότητα φορολογικών μειώσεων για τα βιοκαύσιμα.

Σύμφωνα με το πρόγραμμα εργασίας για το 2001, η ανακοίνωση αναμένεται να εκδοθεί από την Επιτροπή μέχρι τα τέλη Οκτωβρίου 2001.